《老卒还田里》
明代·林鸿

蚤从玉帐出边关，雪鬓垂丝喜得还。锐气暗随秋色尽，老情翻乐故园閒。

战场尚记归时路，村径犹依旧日山。留得少年长剑在，壁间悬却独频看。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。